laion/Wikipedia-Exotic huggingface dataset:
ואנו מראבישווילי

ואנוֹ מֶראבּישווילי (בגאורגית: ვანო მერაბიშვილი; נולד ב-15 באפריל 1968) הוא פוליטיקאי גאורגי שכיהן כראש ממשלת גאורגיה מיולי עד אוקטובר 2012. בעבר כיהן כשר הפנים של גאורגיה. לפני כן כיהן כשר לביטחון לאומי של גאורגיה. בשנת 1992 סיים מראבישווילי את לימודיו כמהנדס מהפקולטה לכרייה באוניברסיטה הטכנולוגית של גאורגיה. לאחר שסיים את לימודיו כיהן כלבורנט ותפקידים אחרים באוניברסיטה הטכנולוגית של גאורגיה, לפני שייסד, בשנת 1996, יחד עם אחרים, את המוסד לחירות (თავისუფლების ინსტიტუტი). קודם לכן, בשנת 1995, הוא הפך ליושב ראש האיגוד להגנה על זכויות בעלי הקרקעות. מראבישווילי החל להיות מעורב באופן ישיר בפוליטיקה רק בשנת 1999, כשנבחר, מטעם מפלגת איחוד האזרחים של גאורגיה, בראשות שוורדנדזה, כחבר הפרלמנט הגאורגי. בשנת 2000 הוא מונה ליושב ראש הוועדה הפרלמנטרית למדיניות הכלכלית של גאורגיה. הוא היה ממבקריו החריפים של שוורדנדזה, וביקר אותו על שלא גילה עניין בביצוע רפורמות, על הטיפול הרשלני בטיפול בשחיתות וניהול כלכלי כושל. הוא תמך במהפכת הוורדים ומנהיגה הרפורמיסט, מיכאיל סאקשווילי, שמינה אותו, בינואר 2004, ליועץ לביטחון לאומי של גאורגיה. באביב של אותה שנה הוא מונה לעוזר הנשיא לענייני ביטחון לאומי, משרד שאוחד מאוחר יותר עם משרד הפנים. מ-7 ביוני 2004 ועד ל-18 בדצמבר של אותה שנה הוא כיהן בתפקיד השר לביטחון לאומי של גאורגיה (במקום זוראב אדאישווילי), ומ-18 בדצמבר הוא מכהן כשר הפנים של גאורגיה. במהלך משבר קודורי, בסוף יולי 2006 ותחילת אוגוסט של אותה שנה פתחה גאורגיה, בלחץ של מראבישווילי, שר הפנים, ואוכרואשווילי, שר ההגנה, במבצע להשתלטות על המיליציה המורדת בעמק קודורי, והשבת השליטה של טביליסי על החלק היחיד מאבחזיה שהיה בשליטת גאורגיה באותם ימים. בסופו של אותו מבצע השתלטו הגאורגים על האזור והממשלה הגולה של אבחזיה הועברה לאבחזיה עילית. ב-6 בספטמבר 2006, עצרה המשטרה הגאורגית, בהוראת מראבישווילי, מעל ל-30 חברים במפלגתו של איגור גיאורגדזה, שר לביטחון לאומי של גאורגיה לשעבר שהואשם בניסיון התנקשות בשוורדנדזה, "סמרתלובה" והתנועות הנלוות אליה במהלך כנס שנערך בטביליסי ובמקומות נוספים ברחבי גאורגיה. העצורים הואשמו בקשיר קשר לביצוע הפיכה אלימה כנגד הממשלה הגאורגית בראשות מיכאיל סאקשווילי. האשמות נוספות כללו קבלת מימון בלתי חוקי ושיתוף פעולה עם שירותי הביטחון של מדינה זרה. סמרתלובה הגיבה באמצעות עורכי דינה כי מדובר ברדיפה פוליטית לקראת הסוף הקרב ובא. מראבישווילי, ואנו, אתר "לנטה רו", (ברוסית) שר הפנים מעיד לפני ועדת החקירה למלחמה (אורכב 11.02.2012 בארכיון Wayback Machine), "סיביל ג'ורג'יה", 27.11.2008, (באנגלית) ‏"הפיכת קושרים" נבלמה בגאורגיה, 6.9.2006, בי.בי.סי, (באנגלית)
לופו בניו יורק

לופו בניו יורק הוא סרט ישראלי קומי, השייך לסוגת "סרטי געפילטע פיש", בכיכובם של יהודה ברקן וגבי עמרני שיצא לאקרנים בשנת 1976. זהו סרט המשך לסרט "לופו" משנת 1970. שיר הנושא של הסרט, "ענן לבן", שנכתב על ידי אהוד מנור והולחן על ידי יאיר רוזנבלום, מבוצע על ידי סוזי מילר וחנן יובל. שיר נוסף מתוך הסרט הוא "גשם אחרון" (שנודע בהמשך בביצועה של להקת פיקוד הצפון). עלילת הסרט מתמקדת בלופו אברמוביץ (יהודה ברקן), עגלון מזדקן ועני אשר מתגורר בשכונת צריפים בדרום תל אביב ומתפרנס מעסקי אלטע זאכן. ללופו בת אחת בשם רחל אשר נשואה לעמוס ואם לילד צעיר בשם רוני. לאחר שרחל ורוני עוברים לארצות הברית במסגרת שליחות דיפלומטית של עמוס, לופו מתקשה להתגבר על הפרידה מרוני. בעקבות כך, חבריו משוק הפשפשים ביפו אוספים כספים ובכך מאפשרים ללופו לרכוש כרטיס טיסה לארצות הברית על מנת שיוכל לפגוש את רוני. אל לופו מצטרף (בטעות) גם חברו הטוב מזרחי (גבי עמרני). במהלך הביקור בניו יורק לופו מצטרף למשפחתו לכנס בו אמור לנאום הסנאטור של ניו יורק. להפתעתו של לופו, הסנאטור הוא למעשה מנדל יעקובוביץ, חבר ילדות של לופו. הפגישה בין השנים מובילה לכך שיעקובוביץ מחליט לאשר מענק סיוע למדינת ישראל, ואף מגיע עם לופו ומשפחתו לארץ. "לופו בניו יורק", במסד הנתונים הקולנועיים IMDb (באנגלית) "לופו בניו יורק", באתר ספר הקולנוע הישראלי "לופו בניו יורק", באתר אידיבי "לופו בניו יורק", במסד הנתונים הקולנועיים KinoPoisk (ברוסית) "לופו בניו יורק", במיזם "אישים" לתיעוד היצירה הישראלית קיר"ה, מלפפון ישראלי לעונת הקיץ, דבר, 30 ביוני 1976
פונדה

האם התכוונתם ל... הנרי פונדה – שחקן קולנוע אמריקאי ג'יין פונדה – שחקנית קולנוע אמריקאית, בתו של הנרי פיטר פונדה – שחקן קולנוע אמריקאי, בנו של הנרי ברידג'ט פונדה – שחקנית קולנוע אמריקאית, בתו של פיטר פנדה (פירושונים)
פורמן

פורמן הוא שם משפחה בגרמנית שפירושו: "עגלון". האם התכוונתם ל... ג'ורג' פורמן – מתאגרף אמריקאי גיורא רם-פורמן – סגן מפקד חיל האוויר, מזכ"ל הקיבוץ הארצי, יו"ר חברת מוצרי מעברות ג'יי פורמן (אנ') – קומיקאי, יוטיובר וזמר יהודי-בריטי מילוש פורמן – במאי קולנוע ותסריטאי צ'כי אמריקאי מעיין פורמן – אלופה ושיאנית ישראל בקפיצה לגובה קארל פורמן – תסריטאי אמריקאי (1914 - 1984) קלאוס פורמן – אמן, מוזיקאי ומפיק תקליטים גרמני פורמנים - כינוי למלווי השיירות לירושלים במלחמת העצמאות אריאל פורמן – שחקן ומדבב ישראלי https://dbs.bh.org.il/he/פורמן/שםמשפחה
מדינה רב-לאומית

מדינה רב־לאומית היא מדינה המזוהה ברמה הקולקטיבית עם מספר לאומים אתניים דומיננטיים במדינה. לכל קבוצות הלאום ישנו מעמד שווה, והמדינה מייצגת את כל הלאומים באופן שווה. לעיתים נותנת המדינה עדיפות לכמה קבוצות על אחרות, וכך המדינה "שייכת" לאותן קבוצות שלהן ניתנה עדיפות. לדוגמה: שווייץ. מדינה זו אינה מתבססת על יסודות אתניים ואינה מגדירה עצמה ע"פ שייכות אתנית ולכן נקראת מדינת לאום פוליטית (מדינת כלל אזרחיה). למדינה כזו שתי משמעויות שונות: המשמעות הראשונה, מדינת לאום פוליטית (מדינת כלל אזרחיה) מתייחסת לסוג הלאומיות: לאומיות פוליטית־אזרחית־מדינתית. הלאומיות בה מוגדרת על בסיס האזרחות, ויש לפיכך זהות מלאה, וכל האזרחים בה נחשבים לבני הלאום, לאום המדינה. המשמעות השנייה, מדינת לאום פוליטית (מדינת כלל אזרחיה) מתייחסת לעובדה שמדובר במדינה דמוקרטית בלי קשר לסוג הלאומיות שבה. זוהי מדינה נייטרלית מבחינת זהותה האתנית, היא אינה מזדהה באופן עצמי עם קבוצה אתנית כלשהי, אלא עם כלל אזרחיה (ללא קשר למצאם האתני או לשיוכם הדתי) והמדינה שייכת להם באופן שווה. דוגמאות: הממלכה המאוחדת מורכבת מאנגליה, ויילס, סקוטלנד וצפון אירלנד, שלכל אחת מהן לאום משלה. אתיופיה מורכבת ממספר מדינות המייצגות כל אחת לאום שונה. בוסניה והרצגובינה מורכבת מבוסניאקים, קרואטים וסרבים, והרכב זה אף בא לידי ביטוי בהרכב הנשיאוּת. הודו – בהודו ישנן למעלה מ־2,000 קבוצות אתניות ועשרות שפות מדוברות. דוגמאות היסטוריות למדינות רב־לאומיות אשר התפצלו למספר מדינות לאום: האימפריה האוסטרו־הונגרית ברית המועצות יוגוסלביה לעיתים קשה להגדיר מדינה רב־לאומית כתוצאה מהשאלה האם לאומים יכולים להיות משולבים אלו באלו (יהודים אשר חיים בגולה, בני איגבו בניגריה, וכו') מדינת כל אזרחיה מְדִינָה רַב־לְאֻמִּית במילון דמוגרפיה (תשמ"ז), באתר האקדמיה ללשון העברית ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
תיאטרון רחוב

תיאטרון רחוב הוא סוג של הופעה תיאטרלית המוצגת במרחב ציבורי, ללא קהל ספציפי המשלם על מנת לראות את ההופעה. בדומה לתיאטרון שוליים תיאטרון רחוב יכול להיות מוצג בכל מקום, כגון מרכזי קניות, כיכרות מרכזיות, חניונים וקרנות רחוב. בדרך כלל תיאטרון רחוב יוצג במקומות בהם עוברים מספר רב של אנשים. השחקנים המבצעים תיאטרון רחוב נעים מאומנים נודדים, ועד חברות תיאטרון גדולות ומאורגנות וקבוצות הרוצות להתנסות במרחבי הופעה שונים. לעיתים שחקני תיאטרון רחוב מקבלים תשלום מסוים מהעירייה, בעיקר במקרים של פסטיבלים, הופעות ילדים או תהלוכות רחוב, אך לעיתים קרובות יותר השחקנים אינם מקבלים תשלום, או שהם מקבלים תשלום באמצעות הטלת מטבע בכובע מידי הקהל, כל אחד על פי שיקול דעתו. בכך גם קהל שאינו יכול להרשות לעצמו לשלם עבור הופעת תיאטרון קונבנציונלית, יכול לצפות בהופעת תיאטרון ללא תשלום כלשהו. על מנת לקיים תיאטרון רחוב יש צורך בתחפושות ואביזרים פשוטים, ובדרך כלל אין ציוד הגברה קולי, והשחקנים מתבססים על קולם הטבעי ועל יכולות פיזיות. העדר ההגברה הקולית גורם לכך שתיאטרון רחוב בדרך כלל מציג יכולות פיזיות, כגון ריקוד, פנטומימה וסלפסטיק. בדרך כלל ההופעה צריכה להיות פשוטה, ברורה לעין וקולנית על מנת למשוך קהל. יש להבדיל בין תיאטרון רחוב, לבין הופעות ציבוריות תיאטרליות אחרות, כגון הופעות בפארקים וגינות ציבוריות, בהן ישנו מרחב מוגדר, ולעיתים מגודר, וקהל שרכש כרטיסים על מנת לראות את המופע. במקרים מסוימים, שחקני תיאטרון רחוב צריכים לקבל רישיון או אישור מיוחד מהעירייה או הממשלה על מנת להופיע ברחוב. מדיה וקבצים בנושא תיאטרון רחוב בוויקישיתוף אתר המקדם הופעות רחוב אתר העוסק בתיאטרון רחוב בהולנד ובלגיה (גם באנגלית)
קליקאייר

קליקאייר (Clickair) הייתה חברת תעופה ספרדית שפעלה כחברת תעופה במחיר נמוך. בסיסה של החברה היה בנמל התעופה בנמל התעופה של ברצלונה-אל פראט. החברה נוסדה בשנת 2006 ונקראה בתחילה "קאטאייר" על שם קטלוניה. החברה החלה את פעילותה באוקטובר 2006 והפעילה שלושה מטוסי איירבוס A320 וטסה לחמישה יעדים מבסיסה בברצלונה. ביולי 2009 התאחדה החברה עם חברת התעופה וולינג איירליינס תחת השם וולינג איירליינס. מדיה וקבצים בנושא קליקאייר בוויקישיתוף אתר האינטרנט הרשמי של קליקאייר
וולינג איירליינס

וולינג איירליינס (באנגלית: Vueling Airlines) היא חברת תעופה ספרדית, המוגדרת כחברת לואו קוסט. בסיסה הראשי של החברה נמצא בנמל התעופה בברצלונה. החברה נוסדה בשנת 2004 והחלה לפעול ביולי אותה שנה בקו ברצלונה - איביזה. בשנת 2006, בדירוג חברות התעופה הזולות הטובות באירופה, נבחרה החברה במקום השלישי אחרי החברות אייר ברלין, ואיזיג'ט. ביולי 2009 התאחדה החברה עם חברת קליקאייר תחת השם וולינג איירליינס. באוגוסט 2012 התנתק הקשר בין מטוס של החברה לנמל התעופה סכיפהול בטיסה מספרד לאמסטרדם, כאשר המטוס נחשד כחטוף והוזנקו שני מטוסי קרב ליירטו. בסופו של דבר המטוס נחת באמסטרדם והתגלה שהמטוס לא נחטף, אלא היו לו בעיות בקשר. נכון לספטמבר 2023, החברה מפעילה 7 טיסות שבועיות בקו ברצלונה-תל אביב במטוס איירבוס A320. צי המטוסים של החברה נכון ליוני 2020: מדיה וקבצים בנושא וולינג איירליינס בוויקישיתוף אתר האינטרנט הרשמי של וולינג איירליינס וולינג איירליינס, ברשת החברתית פייסבוק וולינג איירליינס, ברשת החברתית אקס (טוויטר) וולינג איירליינס, ברשת החברתית אינסטגרם וולינג איירליינס, סרטונים בערוץ היוטיוב פרטי צי המטוסים של וולינג איירליינס, באתר airfleets.net (באנגלית)
מוזיאון פלנטן מורטוס

מוזיאון פלנטן מורטוס (בהולנדית: Plantin-Moretusmuseum, בצרפתית: Musée Plantin-Moretus) הוא מוזיאון ואתר מורשת עולמית בעיר אנטוורפן שבבלגיה. המוזיאון מוקיר את פועלם של כריסטופל פלנטיין וחתנו יאן מורטוס, שני מוציאים לאור ידועים שפעלו במאה ה-16. חברת הוצאת הספרים "פלנטין" נוסדה במאה ה-16 בידי כריסטופל פלנטיין. לאחר מותו, בשנת 1589, עברה הבעלות על החברה לידיו של חתנו, יאן מורטוס. בשנת 1876 מכר אדוארד מורטוס את החברה לעיר אנטוורפן. שנה לאחר מכן, המוזיאון נפתח לציבור הרחב, שהורשה לבקר גם באזור המגורים בבית ובאזור מכבש הדפוס. בשנת 2002 הוכרז המוזיאון כאתר מורשת עולמית בידי אונסק"ו, ובשנת 2005 הוכנס סופית לרשימת אתרי המורשת העולמית, והיה בכך למוזיאון הראשון, והיחיד עד כה, הנמצא ברשימה זו. המוזיאון הוא בעליו של אוסף יוצא-דופן של חומר טיפוגרפי. במוזיאון נמצא מכבש הדפוס השני העתיק ביותר בעולם, סטים של מִטבעות ומטריצות, ספרייה המכילה אוסף נרחב של דברי דפוס, וארכיון של חברת פלנטין. מדיה וקבצים בנושא מוזיאון פלנטן מורטוס בוויקישיתוף אתר האינטרנט הרשמי של מוזיאון פלנטן מורטוס (בהולנדית) מוזיאון פלנטן מורטוס, ברשת החברתית פייסבוק אתר המוזיאון תמונות מהמוזיאון
שדרן רדיו

המונח "שדרן" מפנה לכאן. לערך העוסק בשדרן בשידור ספורט, ראו שדרן ספורט. שדרן רדיו הוא אדם המציג ומגיש תוכניות רדיו. שדרן רדיו עשוי לדון בנושאים שונים כמו פוליטיקה, ספורט, מוזיקה ותרבות פופולרית. רוב תוכניות הרדיו מוגשות על ידי שדרן קבוע המגיש מונולוגים ומנהל שיחות עם מאזינים שמתקשרים לתוכנית. השדרן עשוי גם לספק מידע על חדשות, מזג האוויר ותחבורה. בניגוד לקריין רדיו, שדרן רדיו לאו דווקא מקריא חומר מוכן מראש שנכתב על ידי אחרים. בניגוד ל-DJ העובד ברדיו, קיימים שדרנים שכלל לא משמיעים מוזיקה בתוכניותיהם. חלק משדרני הרדיו נחשבים לכוכבי תקשורת ועוברים מתחנה אחת לאחרת ומקבלים שכר גבוה עבור תוכניותיהם, שלעיתים משודרות במספר תחנות בו זמנית (בעיקר במדינות בהן קיימת מדיניות שוק חופשי ברדיו כמו ארצות הברית וקנדה). עם זאת, משכורתם של מרבית השדרנים בדרך כלל אינה גבוהה. בישראל עוסקים במקצוע רק מעטים, מרביתם בתחנות הרדיו הממלכתיות והאזוריות. קיימים כ-20 מעסיקים מוכרים בתחום זה (אם כי קיימים לצידם מספר מעסיקים לא-חוקיים, ברדיו הפיראטי. המעסיקים המוכרים הם כאן, תאגיד השידור וגלי צה"ל, כמו גם תחנות הרדיו האזורי והמגזרי). בארצות הברית רוב תוכניות הרדיו עוסקות בפוליטיקה, חלקן בתרבות פופולרית (כמו תוכניתו של הווארד סטרן), ואחרות בספורט. עד 1987 חויבו שדרני הרדיו על ידי הוועדה הפדרלית לתקשורת של ארצות הברית (FCC) להקדיש זמן הוגן להשמעת תגובות מן הצד הנגדי לדעותיהם אלא אם אלו נייטרליות. לאחר ביטול מדיניות זו פרחו תוכניות הרדיו, ושדרני הרדיו התחלקו לפי שתי המפלגות העיקריות: שמרנים (התומכים לרוב במפלגה הרפובליקנית) וליברלים (התומכים לרוב במפלגה הדמוקרטית). סקר מ-2004 מצא ש-17% מהציבור האמריקני מאזינים לתוכניות רדיו, רובם גברים שמרנים. שדרני הרדיו מהווים תחליף לרשתות הטלוויזיה העיקריות ואמצעי בידור ברכב לנהגים. בשנות ה-90 הוביל ראש לימבו את שידורי הרדיו השמרניים תוך הצלחה מסחרית. בין שדרני הרדיו הבולטים כיום נמנים ראש לימבו, ביל אוריילי, מייקל סאבג', שון האנטי, גלן בק, ולורה שלזינגר (הידועה כד"ר לורה). שדרני הרדיו השמרניים ידועים בכוחם לגיוס התנגדות ציבורית לחקיקה ליברלית כמו העלאת מסים ומתן זכויות למהגרים. שדרן ספורט שידור רדיו בישראל רשימת שדרני רדיו ישראלים תחנת רדיו מדיה וקבצים בנושא שדרן רדיו בוויקישיתוף
פרסלי

האם התכוונתם ל... אלביס פרסלי – זמר ושחקן קולנוע אמריקאי ליסה מארי פרסלי – שחקנית קולנוע אמריקאית; בתם של אלביס ופרסיליה אייאנה פרסלי – פוליטיקאית אמריקאית ג'יימי פרסלי – שחקנית קולנוע וטלוויזיה ודוגמנית אמריקאית פריסילה פרסלי – שחקנית קולנוע וטלוויזיה ואשת עסקים אמריקאית הידועה בזכות נישואיה לזמר אלביס פרסלי
פרר

האם התכוונתם ל... דוד פרר – טניסאי ספרדי ויסנט פרר – נזיר מיסיונר דומיניקני מולנסיה חוזה פרר – שחקן ובמאי קולנוע ותיאטרון אמריקאי יליד פוארטו ריקו נינו פרר – זמר, שחקן ומוזיקאי ג'אז צרפתי-איטלקי פרנסיסקו פרר (אנ') – אנרכיסט קטלאני פררו – יצרנית איטלקית של שוקולד ומוצרי מתיקה שונים פרייר פררה
קונסטנטין (אלג'יריה)

קונסטנטין (בערבית: قسنطينة, קסנטינה; בברברית: ⵇⵙⴻⵏⵟⵉⵏⴰ; בצרפתית: Constantine) היא עיר ומחוז בצפון-מזרח אלג'יריה. אוכלוסיית העיר מונה כ-350,000 תושבים והיא השלישית בגודלה במדינה, אחרי אלג'יר ואוראן. העיר מרוחקת 60 ק"מ מחופי הים התיכון. העיר קרויה על שמו של הקיסר הרומאי קונסטנטינוס, אשר בנה אותה מחדש בימי שלטונו. שמה הקודם היה סירט או קירטה. העיר חרוצה בגאיות עמוקים הנחצים על ידי גשרים ואמות מים רבים (כמו גשר באב אל-קנטרה). בעיר קבור עבד אל-קאדר אל-ג'זאירי, גיבור לאומי אלג'יראי. בעת העתיקה התקיימה באזור העיר קירתא או כרטן, שהייתה מושבה פיניקית. ערך מורחב – פרעות קונסטנטין, אלג'יריה (1934) בקונסטנטין שנקראה בעבר בוריון או סירט, היה בית כנסת מפואר שעל פי המסורת נוסד בזמן שלמה המלך ויש אומרים שהיה מעין מקדש. על פי מסורת זו, ספקו יהודי בוריון ברווזים לשלמה המלך. עם גלי ההגירה מספרד בעקבות פרעות קנ"א נוסדה בעיר קהילה חשובה שזכתה לכינוי "ירושלים הקטנה". בתקופה זו נודעו בה הרבנים רבי יוסף מניר, רבי מימון נג'אר, רבי יוסף זימרון ועוד. בראש הקהילה היו רבנים חשובים דוגמת סידי פרג' חלימי. בעיר זו גם נולדו הפיזיקאי היהודי, חתן פרס נובל לפיזיקה לשנת 1997, קלוד כהן-טנוג'י, ואנריקו מסיאס, אמן וזמר הבולט בסגנונו המיוחד. שני אישים אלה חיים בצרפת, ובה פתחו את מרבית דרכם המקצועית. גם אלפרד נקש, אלוף השחייה ששרד באושוויץ, נולד וגדל בעיר הזו. ב-3 באוגוסט 1934 נרצחו 25 מיהודי קונסטנטין על ידי שכניהם המוסלמים. כל יהודי העיר עזבוה בשנות השישים כאשר הצרפתים עזבו את אלג'ריה, ורובם היגרו לצרפת. צרפת גרנובל, צרפת תוניסיה סוסה, תוניסיה מדיה וקבצים בנושא קונסטנטין בוויקישיתוף קונסטנטין, באתר אנציקלופדיה בריטניקה (באנגלית) קונסטנטין (אלג'יריה), דף שער בספרייה הלאומית איל שגיא ביזאוי, קפיצה לקונסטנטין, בירת התרבות הערבית לשנת 2015, באתר הארץ, 6 במרץ 2015 עופר אדרת, יהודי קונסטנטין למדו להגן על עצמם, באתר הארץ, 14 באפריל 2023 "General View, Constantine, Algeria". World Digital Library. 1899. נבדק ב-2013-09-26. נחום סלושץ, האי פלאי, דביר 1957 ערך זה הוא קצרמר בנושא אלג'יריה ובנושא יישובים בצפון אפריקה. אתם מוזמנים לתרום לוויקיפדיה ולהרחיב אותו.
מדבר צל גשם

מדבר צל גשם היא תופעת טבע מטאורולוגית, בה נוצר מדבר למרגלות רכס הרים גשום, אשר כמות המשקעים בו נמוכה יחסית לכמות הגשם בצידו השני של הרכס. לפעמים ההפחתה בכמות הגשמים היא כה גדולה עד אשר יורדים בצד הפחות גשום פחות מ-200 מ"מ גשם בשנה. מדבר צל גשם, היא תופעת אקלים מקומית, שנוצרת כאשר אוויר לח החודר מן הים לתוך היבשה נתקל במחסום פיזי כדוגמת רכס הרים ומתחיל לצבור גובה במטרה[דרושה הבהרה] לחלוף מעליו בתהליך המכונה עננות אורוגרפית. עם הגובה יורד לחץ האוויר, ולכן במהלך הטיפוס מתקרר האוויר, במעלת צלזיוס אחת לכל 100 מטר, תהליך הנקרא קירור אדיאבטי (אותו תהליך העומד בבסיס הפעולה של מקרר ומזגן). המים מתעבים, וכשטמפרטורת הענן יורדת מספיק והלחות היחסית מגיעה ל-100% לחות, נוצרת עננות ממטירה. מעבר לקו פרשת המים האוויר גולש במורדות הרכס ומתחמם במעלת צלזיוס כל 100 מטר. ההתחממות מביאה לתופעת התמוככות מן העבר השני של הרכס. הענן שהכיל אוויר קר נע כלפי מטה, האוויר מתחמם (חימום אדיאבטי) והמים המצויים בו מתאדים, וכך כמות הגשמים במדרון ה"מרוחק" פחותה במידה ניכרת מזו היורדת על גבי המדרון הפונה לכיוון הים. מבחינה בלשנית, השם "צל גשם" (באנגלית: Rain shadow), כשמו כן הוא: התצורה ההררית מטילה צל המונע (מסתיר) ירידת משקעים, בדומה לצל המסתיר את האור. מדבר יהודה, להבדיל מהנגב שנמצא ברצועת המדבריות העולמית, הוא "מדבר צל גשם". הוא נמצא למרגלות המדרונות המזרחיים של הרי יהודה. אוויר לח מן הים התיכון מתגבש לעננים הממטירים כמות מעטה יחסית של גשם בדרכם ממישור החוף לאזור השפלה ואת כמות הגשם הרבה ביותר הם מורידים על הרי יהודה. מעבר לקו פרשת המים של הרי יהודה ומשום הפרש הגבהים בין הרי יהודה למדבר יהודה השוכן למרגלותיו המזרחיים חל תהליך משמעותי יחסית של התמוככות (התחממות האוויר והתאדות טיפות מים) ולכן כמות המשקעים שנותרת בעננים כשהם מגיעים למדבר יהודה מועטה יחסית לזו במפנה המערבי של הרכס ועליו. מדרון צל גשם הוא מקום בו יורדים מעל 200 מ"מ גשם בשנה וכמות ההתאדות לא עולה על כמות המשקעים. מדבר יהודה טקלה מקאן חילה-אריזונה מדבר אטקמה מדבר גובי מדבר מוהאבי מדיה וקבצים בנושא מדבר צל גשם בוויקישיתוף מדבר צל גשם, באתר אנציקלופדיה בריטניקה (באנגלית) ערך זה הוא קצרמר בנושא מדבריות. אתם מוזמנים לתרום לוויקיפדיה ולהרחיב אותו.
טופולוגיה מושרית

בטופולוגיה, טופולוגיה מושרית (נקראת גם הטפולוגיה היחסית, או טופולוגיית התת-מרחב) היא טופולוגיה על תת-קבוצה של מרחב טופולוגי המתקבלת מהטופולוגיה של מרחב האם. הטופולוגיה המושרית היא הטופולוגיה החלשה ביותר האפשרית כך שהעתקת ההכלה היא רציפה. יהי X מרחב טופולוגי עם טופולוגיה (אוסף קבוצות פתוחות) O. יהי   Y ⊂ X {\displaystyle \ Y\subset X} תת-קבוצה של X. נסמן את הטופולוגיה של Y ב-   O Y {\displaystyle \ O_{Y}} (זהו אוסף כל הקבוצות הפתוחות בטופולוגיה המושרית).   O Y = { V ∩ Y |   V ∈ O } {\displaystyle \ O_{Y}=\left\{V\cap Y|\ V\in O\right\}} או בניסוח מילולי: קבוצה   W ⊂ Y {\displaystyle \ W\subset Y} היא קבוצה פתוחה ב- Y אם קיימת קבוצה V פתוחה ב- X כך ש   W = Y ∩ V {\displaystyle \ W=Y\cap V} . קבוצה   M ⊂ Y {\displaystyle \ M\subset Y} היא קבוצה סגורה ב- Y אם קיימת קבוצה F סגורה ב- X כך ש   M = Y ∩ F {\displaystyle \ M=Y\cap F} . אפשר לראות שזוהי באמת טופולוגיה על הקבוצה Y, שהתכונות שלה מושרות מהטופולוגיה על X. מראש, Y יכולה להיות כל תת-קבוצה של X, ולא צריכה להיות דווקא קבוצה פתוחה או סגורה. יתר על כן, קיים אוסף רחב של תכונות של מרחבים טופולוגיים שהם תורשתיים כלומר המרחב X מוריש אותם לכל תת-מרחב שלו. מצד שני, קיימות תכונות רבות שהן לא תורשתיות ותכונות אחרות שהן חצי-תורשתיות (כלומר עוברות רק לתתי מרחב פתוחים או סגורים). הטופולוגיה הרגילה על שדה המספרים הרציונליים היא הטופולוגיה המושרית עליהם מהישר הממשי. מהסיבה הזו שדה המספרים הרציונליים "יורש" את המטריקה של הישר הממשי והופכים למרחב מטרי. מצד שני אף על פי שהישר הממשי הוא קשיר, מרחב הרציונליים אינו קשיר- כיוון שמתקיים: Q = (   ( − ∞ , π ) ∩ Q ) ∪ ( ( π , ∞ ) ∩ Q ) {\displaystyle \mathbb {Q} =\left(\ (-\infty ,\pi )\cap \mathbb {Q} \right)\cup \left((\pi ,\infty )\cap \mathbb {Q} \right)} . קל לראות שבאופן כללי מטריזביליות היא תכונה תורשתית, בעוד שקשירות היא לא תורשתית, ואפילו לא חצי תורשתיות. כך גם תכונת האוסדורף, ורגולריות הן תכונות תורשתיות, בעוד שנורמליות היא לא תורשתית. קומפקטיות היא חצי תורשתית כי היא עוברת בירושה לכל תת-מרחב סגור. לעומת זאת היא לא תורשתית לחלוטין: לדוגמה   ( 0 , 1 ) ⊂ [ 0 , 1 ] {\displaystyle \ (0,1)\subset [0,1]} והקטע הסגור הוא קומפקטי, אך הקטע הפתוח לא קומפקטי. טופולוגיה מושרית, באתר MathWorld (באנגלית)
קניארים

הקניארים (ספרדית: Cañari; מקצ'ואה: Kañari) הם עם עתיק שהתגורר באזור הפרובינציות אסואי וקניאר באקוודור של ימינו. הקניארים היו קבוצת שבטים שהתאחדו יחד לעם אחד. הקבוצה נעלמה בשל כיבושי אימפריית האינקה בראשות ואיינה קאפאק לכיוון צפון. האינקה כפו עליהם באופן אלים את השליטה ורצחו אלפי קניארים על מנת להפוך את השטח לחלק מן האימפריה. שבטי הקניארים נמצאו בעיקר סביב טומבמה, עיר שכונתה לעיתים "קוסקו השנייה", בשל דמיונה לבירה מבחינת החן והאדריכלות. במהלך מלחמת האזרחים באימפריית האינקה בין בניו של ואיינה קאפאק, הקניארים תמכו בוואסקאר, למרות שהיו באזור הצפוני, אותו ירש היורש הלגיטימי לכס המלוכה, אטוואלפה. בתחילה, שרי צבאו של ואסקאר, אטוק והאנגו, הצליחו לכבוש את השטחים בצפון ולהעביר את השטחים לשליטתם. אטוואלפה הצליח, בעזרת שרי צבא שהיו נאמנים לאביו, להביס את צבא ואסקאר ולגרום לו לסגת לכיוון דרום. אטוואלפה טבח בקניארים, כנאמני אחיו/אויבו ושרף את העיר טומבמבה. מדיה וקבצים בנושא קניארים בוויקישיתוף
האיגוד הגרמני אמריקאי

האיגוד הגרמני אמריקאי (בגרמנית: Amerikadeutscher Bund) או הפדרציה הגרמנית אמריקאית הוא ארגון נאצי שהוקם בארצות הברית בשנות ה-30 של המאה ה-20, שקיבל הדרכה ותמיכה כלכלית סמויה מהממשלה הגרמנית, במטרה לקדם עמדה אמריקאית אוהדת כלפי גרמניה הנאצית. שם הארגון נקבע ב-1936, לאחר איחודן של שתי תנועות דומות ובראש הארגון הציב אדולף היטלר את פריץ יוליוס קון, אזרח ארצות הברית יליד מינכן, גרמניה, כמוהו רוב חברי האיגוד היו תושבים ממוצא גרמני. הארגון הפיץ תעמולה נאצית, האשים את הנשיא פרנקלין דלאנו רוזוולט בכך שהוא פועל למען היודאו-קומוניזם ופעל נגד החרם היהודי נגד עסקים בבעלות גרמנים במנהטן. ביום ציון הולדתו של ג'ורג' וושינגטון ב-1939 ערך הארגון עצרת במדיסון סקוור גארדן בניו יורק בו השתתפו כ-20,000 אנשים והתרחשו עימותים אלימים בין חברי הארגון ומתנגדיו. לאחר פרוץ מלחמת העולם השנייה נכלאו רבים מחברי האיגוד וחלקם הוגלו לגרמניה. אחרי המלחמה האיגוד התפרק, מנהיגו הוגלה לגרמניה, נשפט, נכלא ומת. האיגוד ביצע תעמולות אקטיביות למטרתם, שהיא הפצת הנאציזם בארצות הברית למניעתם מלהצטרף אל אויבי גרמניה, שלרוב גרמו לעימותים ולקרבות רחוב עם קבוצות אחרות, בעיקר עם חיילים יהודים ותיקים של מלחמת העולם הראשונה. כמו כן, להחדרת התורה הנאצית לתוך עתידה של ארצות הברית הוקמו מחנות קיץ שהיו תחת שליטת האיגוד שנתנו אימונים צבאיים לילדים ומבוגרים. מדיה וקבצים בנושא האיגוד הגרמני אמריקאי בוויקישיתוף האיגוד הגרמני אמריקאי, באתר אנציקלופדיה בריטניקה (באנגלית) ערך זה הוא קצרמר בנושא ארצות הברית ובנושא גרמניה. אתם מוזמנים לתרום לוויקיפדיה ולהרחיב אותו.
אקסרכיה

אקסרכיה (ביוונית: Εξάρχεια) היא שכונה במרכז העיר אתונה שביוון, הקרובה למבנה ההיסטורי של האוניברסיטה הטכנית הלאומית של אתונה. השכונה מפורסמת בשל הימצאותם של אנרכיסטים יווניים רבים באזורה. השכונה נקראת על שמו של סוחר מפורסם בשם אקסרכוס, שפתח חנות גדולה באזור. אקסרכיה גובלת ממזרח בשכונת קולונקי, ונמצאת בין שדרות פאטיסיון, פנפיסטימיו ואלכסנדרס. באקסרכיה ממוקמים מספר אתרים חשובים, ובהם המוזיאון הארכאולוגי הלאומי באתונה, האוניברסיטה הטכנית הלאומית של אתונה וגבעת סטרפיס. הכיכר המרכזית מכילה בתי קפה ופאבים, וחנויות מחשבים רבות. האזור מכונה גם "עמק הסיליקון היווני". עקב האופי הפוליטי והאינטלקטואלי של האזור, אפשר למצוא גם חנויות ספרים רבות, חנויות סחר הוגן וחנויות של מזון אורגני. מחוז אקסרכיה נוצר בין שנת 1870 לשנת 1880 בקצה העיר, והוא מילא תפקיד משמעותי באופי החברתי והפוליטי של יוון. שם החלה ההתקוממות כנגד השלטון הצבאי בשנת 1973. באזור זה חיים אינטלקטואלים ואמנים רבים, וכן קבוצות אנרכיסטיות ושמאלניות רבות מתאכסנות באזור. תחנות משטרה וסמלים נוספים של סמכות (וקפיטליזם) כגון בנקים, הם לרוב מטרה לקבוצות אנרכיסטיות ואנטי-סמכותניות. כמו כן, הכיכר המרכזית משמשת גם כמרכז אומנותי בו מתקיימות הופעות רחוב רבות ומופעי מוזיקה. בדצמבר 2008, נורה ונהרג נער בן 15 בידי המשטרה באקסרכיה, מה שהוביל למהומות ממושכות ברחבי יוון. מדיה וקבצים בנושא אקסרכיה בוויקישיתוף אתר האינטרנט הרשמי של אקסרכיה אקסרכיה באתר תיירות כתבה על אקסרכיה על רקע המהומות ב-2008